BGRIM ฉลองความสำเร็จจำหน่ายหุ้นกู้ด้อยสิทธิฯ
BGRIM ฉลองความสำเร็จจำหน่ายหุ้นกู้ด้อยสิทธิลักษณะคล้ายทุน มูลค่า 8 พันล้านบาทณ ห้องประชุมใหญ่ อาคาร ดร.เกฮาร์ด ลิงค์ เมื่อเร็วๆ นี้
25 ธ.ค. 2562

นางปรียนาถ สุนทรวาทะ ประธานเจ้าหน้าที่บริหาร บริษัท บี.กริม เพาเวอร์ จำกัด (มหาชน) หรือ BGRIM พร้อมด้วย นายนพเดช กรรณสูต ประธานเจ้าหน้าที่บริหารด้านการเงิน และรองกรรมการผู้จัดการใหญ่อาวุโส ร่วมด้วย นายนรินทร์ โอภามุรธาวงศ์ ผู้ช่วยผู้จัดการใหญ่ และผู้จัดการสายวานิชธนกิจ ธนาคารกรุงเทพ จำกัด (มหาชน) หรือ BBL พร้อมทั้ง นายกฤชกร นนทะนาคร ผู้อำนวยการฝ่ายอาวุโส ผู้บริหารฝ่ายสายงานธุรกิจตลาดเงินตลาดทุน ธนาคารกรุงไทย จำกัด (มหาชน) หรือ KTB
รวมถึง นายรณฤทธิ์ วิระชะนัง ผู้บริหารงานตลาดทุนธนกิจ ธนาคารกสิกรไทย จำกัด (มหาชน) หรือ KBANK อีกทั้ง นายสมสกุล วินิชบุตร ผู้ช่วยผู้จัดการใหญ่ ผู้บริหารฝ่าย Client Coverage 2.1 ธนาคารไทยพาณิชย์ จำกัด (มหาชน) หรือ SCB รวมทั้ง อนุวัตร์ ร่วมสุข กรรมการผู้จัดการ หัวหน้าฝ่ายตลาดทุน สายงานวานิชธนกิจและตลาดทุน บริษัท หลักทรัพย์ ภัทร จำกัด (มหาชน) และ ยอดฤดี สันตติกุล ผู้ช่วยกรรมการผู้อำนวยการ ฝ่ายตลาดทุน บริษัท หลักทรัพย์ เอเซีย พลัส จำกัด ร่วมฉลองความสำเร็จในการจัดจำหน่ายหุ้นกู้ด้อยสิทธิที่มีลักษณะคล้ายทุน มูลค่า 8,000 ล้านบาท
โดยได้รับการตอบรับที่ดีจากนักลงทุนรายย่อย สถาบัน และมูลนิธิ ซึ่งสะท้อนให้เห็นความเชื่อมั่นในบริษัท ทั้งด้านการดำเนินงานที่แข็งแกร่ง ทีมผู้บริหารที่มีประสบการณ์สูงและยาวนานในธุรกิจ ความเป็นผู้นำด้านการดำเนินธุรกิจอย่างมั่นคงในประเทศไทยมายาวนานกว่า 141 ปี และจะเติบโตคู่กับประเทศไทยต่อไป ณ ห้องประชุมใหญ่ อาคาร ดร.เกฮาร์ด ลิงค์ เมื่อเร็วๆ นี้